《昨日王德父何昭德回后曝背于庵后大山上甚乐》
宋代·何梦桂

碧旻收云兮，秋气肃甭。
万籁声沉兮，秋日晶荧。
青山崯崯兮，白沉瑛瑛。
麋鹿跂跂兮出高陵，野鸟活活兮两岑对鸣。
黄犍湿湿羝群，或讹或寝兮野于坰。
吾忘吾独兮，吾与禽兽兮为邻。
违市朝兮不与世撄，利名不入兮宠辱忘惊。
聊遗吾形兮放吾情，美背曝兮不可以遗君。
时分吾席坐兮，采樵负苓。
吾其徜徉乎此山以终吾生兮，其乐无央。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。